ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Απριλίου 1996 για την τροποποίηση της αποφάσεως 94/278/ΕΚ σχετικά με τον κατάλογο τρίτων χωρών από τις οποίες τα κράτη μέλη επιτρέπουν να εισάγονται ορισμένα προϊόντα τα οποία διέπονται από την οδηγία 92/118/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (96/285/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/118/ΕΟΚ του Συμβουλίου, της 17ης Δεκεμβρίου 1992, περί θεσπίσεως ζωοϋγειονομικών απαιτήσεων και απαιτήσεων δημόσιας υγείας οι οποίες διέπουν τις συναλλαγές και τις εισαγωγές στην Κοινότητα προϊόντων τα οποία δεν υπόκεινται στις εν λόγω απαιτήσεις που ορίζονται σε ειδικούς κοινοτικούς κανόνες, οι οποίοι αναφέρονται στο παράρτημα Α κεφάλαιο I της οδηγίας 89/662/ΕΟΚ του Συμβουλίου και, όσον αφορά τους παθογόνους οργανισμούς, την οδηγία 90/425/ΕΟΚ (1), όπως τροποποιήθηκε τελευταία από την απόφαση 96/103/ΕΚ της Επιτροπής (2), και ιδίως το άρθρο 10 παράγραφος 2 στοιχείο α),

Εκτιμώντας:

ότι η απόφαση 94/278/ΕΚ της Επιτρποπής (3), όπως τροποποιήθηκε τελευταία από την απόφαση 95/166/ΕΚ της Επιτροπής (4), ορίζει κατάλογο τρίτων χωρών από τις οποίες τα κράτη μέλη επιτρέπουν να εισάγονται ορισμένα προϊόντα που διέπονται από την οδηγία 92/118/ΕΟΚ 7

ότι η απόφαση 95/338/ΕΚ της Επιτροπής (5) έχει τροποποιήσει το κεφάλαιο 1 του παραρτήματος II της οδηγίας 92/118/ΕΟΚ, έτσι ώστε να προβλέπεται διαχωρισμός μεταξύ του καταλόγου τρίτων χωρών από τις οποίες τα κράτη μέλη επιτρέπουν να εισάγονται νωπά κρέατα πουλερικών, και του κατάλογου που αφορά ορισμένα προϊόντα με βάση το κρέας πουλερικών αντιστοίχως 7

ότι είναι, επομένως, σκόπιμο να τροποποιηθεί ο υφιστάμενος κατάλογος τρίτων χωρών από τις οποίες τα κράτη μέλη επιτρέπουν να εισάγονται αυγά και προϊόντα αυγών, όπως ορίζεται στο μέρος VII του παραρτήματος της απόφασης 94/278/ΕΚ, έτσι ώστε να ευθυγραμμισθεί ο κατάλογος που αφορά τα προϊόντα με βάση τα αυγά με τον κατάλογο των προϊόντων με βάση το κρέας πουλερικών τα οποία έχουν υποβληθεί σε θερμική επεξεργασία 7

ότι ο κατάλογος τρίτων χωρών που έχει θεσπιστεί από την απόφαση 94/278/ΕΚ περιλαμβάνει επιπλέον απαρίθμηση των χωρών από τις οποίες τα κράτη μέλη επιτρέπουν να εισάγονται ζωοτροφές για κατοικίδια ζώα, οι οποίες περιλαμβάνουν υλικά χαμηλού κινδύνου κατά την έννοια της οδηγίας 90/667/ΕΟΚ του Συμβουλίου (6) 7

ότι, κατόπιν σχετικής αιτήσεως των αρχών της Σρι Λάνκα, η Επιτροπή διοργάνωσε ζωοϋγειονομική αποστολή στη Δημοκρατική Σοσιαλιστική Δημοκρατία της Σρι Λάνκα 7 ότι από την αποστολή αυτή αποδεικνύεται ότι η Σρι Λάνκα δύναται να πληροί τις υγειονομικές απαιτήσεις για ορισμένα είδη ζωοτροφών για κατοικίδια ζώα 7 ότι είναι, επομένως, σκόπιμο να συμπεριληφθεί η Σρι Λάνκα στον κατάλογο των χωρών από τις οποίες επιτρέπεται να εισάγονται στην Ευρωπαϊκή Κοινότητα ορισμένες ζωοτροφές για κατοικίδια ζώα 7

ότι, έχοντας λάβει σχετική αίτηση από τις αρχές της Ινδίας, κρίνουμε σκόπιμο να προσθέσουμε την Ινδία στον κατάλογο τρίτων χωρών από τις οποίες τα κράτη μέλη επιτρέπουν να εισάγονται σαλιγκάρια 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Το παράρτημα της απόφασης 94/278/ΕΚ τροποποιείται ως εξής:

1. Το τμήμα VIII αντικαθίσταται από τα ακόλουθα:

«Τμήμα VIII

Κατάλογος τρίτων χωρών από τις οποίες τα κράτη μέλη επιτρέπουν να εισάγονται αυγά και προϊόντα με βάση τα αυγά που προορίζονται για κατανάλωση από τον άνθρωπο

Α. Αυγά

Όλες οι τρίτες χώρες που απαριθμούνται στην απόφαση 94/85/ΕΚ.

Β. Προϊόντα με βάση τα αυγά

Όλες οι τρίτες χώρες του απαριθμούνται στο τμήμα 1 του παραρτήματος της απόφασης 72/542/ΕΟΚ.»

2. Το ακόλουθο κείμενο προστίθεται στο κείμενο του τμήματος Χ:

«. . ., και οι ακόλουθες χώρες:

(LK) Σρι Λάνκα (*)

(*) Βρώσιμα προϊόντα που προορίζονται για κατοικίδια ζώα και έχουν κατασκευασθεί βάσει δερμάτων μονοχήλων χωρίς να έχουν αποτελέσει αντικείμενο βυρσοδεψίας (dogchews).»

3. Στο τμήμα XI, η ακόλουθη ένδειξη παρεμβάλλεται ακολουθώντας την αλφαβητική σειρά του κωδικού ISO:

«(ΙΝ) Ινδία».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 12 Απριλίου 1996

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 62 της 15. 3. 1993, σ. 49.

(2) ΕΕ αριθ. L 24 της 31. 1. 1996, σ. 28.

(3) ΕΕ αριθ. L 120 της 11. 5. 1994, σ. 4.

(4) ΕΕ αριθ. L 39 της 17. 2. 1996, σ. 25.

(5) ΕΕ αριθ. L 200 της 24. 8. 1995, σ. 35.

(6) ΕΕ αριθ. L 363 της 27. 12. 1990, σ. 51.